
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 18.12.2018 година
 За изменение на Регламент за изпълнение (ЕС) 2017/1153 с цел изясняване на условията за изпитване по WLTP и осигуряване на мониторинг на данните за одобрение на типа
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 443/2009 на Европейския парламент и на Съвета от 23 април 2009 г. за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства
 1
 , и по-специално член 13, параграф 7, първата алинея от него,
 като има предвид, че:
 (1)За да се вземе предвид разликата между нивото на емисиите на CO2, определени в рамките на новия европейски цикъл на движение (NEDC), и емисиите, определени съгласно новата хармонизираната в глобален мащаб процедура за изпитване на лекотоварни превозни средства (WLTP), по отношение на леките пътнически автомобили с Регламент за изпълнение (ЕС) 2017/1153 на Комисията
 2
 беше въведена методика за корелиране на стойностите на емисиите на CO2.
 (2)Методиката за определяне на корелационните параметри трябва да дава резултати, които гарантират, че изискванията за намаляване на емисиите, установени в Регламент (ЕО) No 443/2009, са еднакво строги при старите и при новите процедури за изпитване. Поради това, органите по одобряването и техническите служби, както и производителите, трябва да се стремят да гарантират, че изпитванията по WLTP и NEDC, провеждани за целите на настоящия регламент, се извършват при съпоставими условия на изпитване, които съответстват на целта на настоящия регламент.
 (3)За целта е необходимо да се изяснят някои аспекти на условията на изпитване по WLTP, които следва да се прилагат спрямо корелациите, установени с оглед на осигуряване на мониторинг на данните за емисиите на СО2 по WLTP и NEDC за превозните средства, регистрирани през 2020 г. Посочените изяснявания следва да се прилагат, без да се засягат процедурата и изискванията, посочени в Регламент (ЕС) 2017/1151 на Комисията
 3
 , и без това да се отразява на валидността на одобренията на типа, издадени на тази основа.
 (4)Необходимо е също така да се определи разликата през 2020 г. между стойностите на емисиите на CO2, заявени от производителите за целите на одобряването на типа по отношение на емисиите, и стойностите на емисиите, измерени съгласно Регламент (ЕС) 2017/1151. Поради това, от производителите следва да се изиска да изчислят и докладват на Комисията стойностите на емисиите на CO2 по WLTP за всеки нов лек пътнически автомобил, регистриран през календарната 2020 г., като използват измерените стойности за превозни средства H и L като входни данни за метода на интерполация.
 (5)За ограничен брой интерполационни фамилии през 2020 г. ще бъдат на разположение само измерените стойности за превозно средство H. Броят на фамилиите следва внимателно да се наблюдава, а Комисията следва да разгледа възможността за изключването им от изчисляването на еталонните данни за 2020 г., ако е налице увеличение на броя на такива семейства спрямо ситуацията през 2018 г.
 (6)Следва да се подобри прозрачността при изпитването за емисии, а данните